Leedi

Leedi (inglise keeles Lady) on kõrgaadlisse kuuluva naise tiitel Suurbritannias, lordi naissoost vaste; tänapäeval ka üldisemalt daamide kohta kasutatav sõna.

Tavaliselt seostatakse sõna leedi nüüdisajalgi daamiliku käitumise või kõrgklassi päritoluga. Seda kasutatakse ka vastena sõnale "džentelmen" fraasis "leedid ja džentelmenid", mis vastab sisuliselt kõnetusele "Daamid ja härrad!".

Inglise keeles kasutatakse sõna lady ka madalama klassi kohta, näiteks võidakse koristajat nimetada cleaning lady (sõna-sõnalt "puhastusleedi" või "puhastusdaam"), samuti irooniliselt (näiteks naisvangide või prostituutide kohta).

Kategooria:Suurbritannia
Kategooria:Tiitlid